চার-পাঁচটি পত্রিকার সৌজন্য কপি পাই; আবার চার পাঁচটি পত্রিকার গ্রাহকও। আট-দশটি পত্রিকা নিবিড়ভাবে বা পুঙ্খানুপুঙ্খরূপে পড়া কঠিন এবং সময় ক্ষেপণকারী কাজ। তাই কোনো সময় কোনো পত্রিকা নিবিড়ভাবে পড়ি; আবার কোনো সময় সেরেফ চোখ বুলিয়ে যাই। কিন্তু উভয় পদ্ধতিতেই প্রথম পৃষ্ঠা, শেষ পৃষ্ঠা এবং সম্পাদকীয় পৃষ্ঠার শিরোনামগুলোকে কোনোভাবেই অবহেলা করি না। ওই শিরোনামগুলোর সঙ্গে রাজনীতির সম্পর্ক আছে; জোটের রাজনীতির সম্পর্ক আছে; ক্ষমতাসীন ১৪ দলীয় সরকারি জোট এবং রাজপথের বিরোধীদলীয় ২০ দলীয় জোট উভয়ের সম্পর্ক আছে। সেই শিরোনামগুলোকে পাঠকের সামনে উপস্থাপন করছি। প্রথমে তারিখ, তারপর পত্রিকার নাম, তারপর শিরোনাম এবং সবশেষে সংক্ষেপে আমার মন্তব্য।